हार्ट अटैक का सिग्नल, डायबिटीज में आती है खूब जम्हाई; प्यार का संकेत भी है उबासी
जम्हाई हमारी सेहत का इंडिकेटर है। जो हमारे मेंटल और फिजिकल हेल्थ की सही जानकारी देती है। ज्यादा जम्हाई गंभीर बीमारी के लक्षण हो सकते हैं। तो किसी खास मौके पर आई जम्हाई किसी के प्रति आकर्षित होने का संकेत भी हो सकती है।
उबासी या जम्हाई आमतौर पर आलस के लक्षण माने जाते हैं। दफ्तर में, क्लास में या दोस्तों के बीच जम्हाई ले लें तो माना जाता है कि सामने वाला रात को ठीक से सोया नहीं। कई बार उबासी को ऊबन से जोड़कर देखा जाता है। किसी को कुछ करते हुए मजा नहीं आ रहा तो वह बार-बार उबासी लेता नजर आता है। लेकिन उबासी को लेकर ये पूरी जानकारी नहीं है।
हालिया रिसर्च की मानें तो जम्हाई हमारी सेहत का इंडिकेटर है। जो हमारे मेंटल और फिजिकल हेल्थ की सही जानकारी देती है। ज्यादा जम्हाई गंभीर बीमारी के लक्षण हो सकते हैं। तो किसी खास मौके पर आई जम्हाई किसी के प्रति आकर्षित होने का संकेत भी हो सकती है।
ऐसे में जम्हाई के विज्ञान और इस पर हुए हालिया रिसर्चों को समझ लेना जरूरी हो जाता है
5 से 20 बार जम्हाई लेना नॉर्मल उससे कम या ज्यादा होना खतरे की घंटी
‘मेडिकल न्यूज टुडे’ की एक रिपोर्ट के मुताबिक एक हेल्दी इंसान दिन में 5 से लेकर 20 बार तक जम्हाई लेता है। लेकिन कुछ लोग ऐसे भी होते हैं, जिन्हें या तो बिल्कुल भी जम्हाई नहीं आती या दिन में सौ-सौ बार तक जम्हाई आ जाती है। ये दोनों स्थिति खराब मेंटल और फिजिकल हेल्थ के संकेत हैं।
कम जम्हाई आना बताता है कि दिल-दिमाग और शरीर के बीच का रिश्ता ठीक नहीं हो पा रहा है। जिसके चलते शरीर को जम्हाई लेने की जरूरत महसूस नहीं होती।
दूसरी ओर, 20 से ज्यादा जम्हाई आना बताता है कि शरीर बुरी तरीके से थक चुका है या किसी गंभीर बीमारी के चलते काम कर पाने लायक नहीं है और उसे आराम की जरूरत है।
खबर से जुड़े इस पोल में अपनी राय बताते चलें
डायबिटीज में आती है खूब जम्हाई
डायबिटीज के शुरुआती दौर में जब शरीर में ग्लूकोस लेवल कम होने लगती है तो बार-बार जम्हाई आती है। जैसे-जैसे डायबिटीज बढ़ता है, वैसे-वैसे जम्हाई की दर भी बढ़ती चली जाती है।
जम्हाई आने का यह भी मतलब है कि शरीर को जरूरत भर की ऑक्सीजन नहीं मिल पा रही है। जिसके चलते अंगों को काम करने में परेशानी आती है। जिससे बार-बार जम्हाई आने लगती है।
ज्यादा उबासी मतलब हार्ट अटैक की आशंका 
कुछ साल पहले अमेरिका में हुई एक रिसर्च में यह बात सामने आई कि ज्यादा उबासी का हार्ट अटैक से संबंध है। रिसर्च के मुताबिक जिन लोगों को ज्यादा जम्हाई आती है, उनको हार्ट अटैक की आशंका भी उतनी ज्यादा होती है।
इंट्रेस्टेड होने पर भी आती है उबासी
आमतौर पर ऐसी मान्यता है कि किसी काम को करते हुए ऊब जाने पर उबासी आती है। लेकिन फ्रांस की राजधानी पेरिस में हुए ‘इंटरनेशनल उबासी सम्मेलन’ में एक पर्चा पढ़ा गया। जिसके मुताबिक जम्हाई का मतलब सामने वाले के प्रति आकर्षण भी हो सकता है। ऐसे में किसी खास शख्स के सामने उबासी आने बीमारी की जगह आकर्षण का संकेत हो सकता है।
दवाइयों का साइड इफेक्ट ला सकता है उबासी
बार-बार उबासी आना इस बात का भी संकेत हो सकता है कि आप जो दवा खा रहे हैं, वह शूट नहीं कर रही। एंटीहिस्टामाइन और पेन किलर जैसी दवाइयां अक्सर जम्हाई को बढ़ा देती है।
ज्यादा जम्हाई आने पर क्या करें?
डाइटीशियन कोमल सिंह बताती हैं-जम्हाई मुख्य रूप से खान-पान की आदतों और लाइफ स्टाइल से जुड़ी हुई है। जब हमारी बॉडी में जरूरी पोषक तत्वों की कमी होती है तो जम्हाई के माध्यम से शरीर इंडिकेट करता है। ऐसे में जम्हाई के इशारों को समझने की जरूरत होती है। जब ज्यादा जरूरत से ज्यादा जम्हाई आए तो डॉक्टर की सलाह लें। खूब पानी पीएं; खुद को ज्यादा से बिजी रखने की कोशिश करें। जब बॉडी ठीक तरीके से काम करेगी तो जम्हाई भी ज्यादा या कम नहीं आएगी।